ถ้าเป็นซิฟิลิสกดตรงบริเวณต่อมน้ำเหลืองจะเจ็บไหมครับแล้วมันจะเจ็บกี่ข้าง
สวัสดีค่ะ ซิฟิลิสคือโรคติดต่อทางเพศสัมพันธ์ที่เกิดจากการติดเชื้อแบคทีเรียชนิดหนึ่ง โดยจะทำให้เกิดผื่นหรือแผลตามผิวหนัง และอาจทำให้เกิดภาวะแทรกซ้อนร้ายแรงขึ้นมาได้ หากไม่ได้รักษาซิฟิลิซมีหลายระยะ โดยในระยะที่สองของโรค คือรับเชื้อมาได้ประมาณ 1-3 เดือนขึ้นไปแล้ว มักจะมีอาการเช่น ตุ่มนูนคล้ายหูดขึ้นตามบริเวณฝ่ามือและฝ่าเท้า อวัยวะเพศ เจ็บคอ มีปื้นแผ่นสีขาวในปาก เป็นไข้ ต่อมน้ำเหลืองบวมอาจจะเป็นข้างเดียวหรือสองข้าง เหนื่อยง่าย น้ำหนักลด ผมร่วง แต่ส่วนใหญ๋ก็มักจะหายไปได้เองต่อมน้ำเหลืองที่บวมอาจกดเจ็บและมีการอักเสบได้ แต่ต่อมน้ำเหลืองโตไม่ใช่ภาวะที่จำเพาะเจาะจงต่อโรคซิฟิลิซ หากสงสัยโรค แนะนำการพบแพทย์เพื่อยืนยันด้วยผลเลือดต่อไป